На основу члана 10. став 1. и члана 37. став 1. тачка 7) Статута Града Ниша („Службени лист Града Ниша“, број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_\_\_\_\_\_\_ 2023. године, доноси

**О Д Л У К У**

**О ИЗМЕНАМА И ДОПУНАМА ОДЛУКЕ О**

**ЈАВНИМ ПРИЗНАЊИМА ГРАДА НИША**

**Члан 1.**

У Одлуци о јавним признањима Града Ниша („Службени лист Града Ниша“, број 96/2013, 102/2014, 106/2017, 85/2019 и 124/2021) у члану 32б додаје се став 3. који гласи:

„Добитнику награде из члана 32а став 2. ове одлуке не може бити додељена награда у истој категорији две узастопне године.“.

**Члан 2.**

У члану 32в речи: „Канцеларија за локални економски развој и пројекте“ замењује се речима: „Канцеларија за локални економски развој“.

**Члан 3.**

У члану 32г став 1. речи:„начелник Канцеларије за локални економски развој и пројекте“, замењују се речима:„директор Канцеларије за локални економски развој“.

У ставу 2. речи: „Канцеларија за локални економски развој и пројекте“ замењује се речима: „Канцеларија за локални економски развој“.

**Члан 4.**

Ова одлука ступа на снагу осмог дана од дана објављивања у „Службеном листу Града Ниша".

Број:

У Нишу,

**СКУПШТИНА ГРАДА НИША**

ПРЕДСЕДНИК

др Бобан Џунић

***О б р а з л о ж е њ е***

Одлуком о јавним признањима Града Ниша („Службени лист Града Ниша“, број 96/2013, 102/2014, 106/2017, 85/2019 и 124/2021) Град Ниш је установио годишњу награду ,,Свети Цар Константин и Царица Јелена“.

Чланом 1. Предлога одлуке предлаже се да једном добитнику награде не може бити додељена награда у истој категорији две узастопне године.

Такође, чланом 2. и 3. Предлога одлуке, предлаже се усаглашавање назива Канцеларије за локални економски развој и пројекте у Одлуци, са сада важећим називом - Канцеларија за локални економски развој, као и сада важећим називом руководиоца Канцеларије - директор Канцеларије, уместо начелник Канцеларије.

За реализацију ове одлуке није потребно обезбеђивање додатних средстава у буџету Града Ниша.

Предлажемо одборницима Скупштине Града Ниша да усвоје Одлуку о изменама и допунама одлуке о јавним признањима Града Ниша.

ДИРЕКТОР

Душан Радивојевић